4β. ΑΝΑΓΚ.ΝΟΜΟΣ υπ' αριθ.1016 της 24/31 Δεκ. 1937 (ΦΕΚ Α' 534) Περί τροποποιήσεως ενίων διατάξεων αφορωσών τα του χρόνου ενάρξεως και παύσεως του μισθού των διοριζομένων ή απολυομένων δημοσίων υπαλλήλων, ως και άλλων τινών διατάξεων περί Δημοσίου Λογιστικού. Αι κατωτέρω διατάξεις ισχύουσιν εφόσον δεν αντίκειται εις τον Δημοσιουπαλληλ. Κώδικα, ή διά τους μη υπαγομένους εις αυτόν υπαλλήλους (δικαστικούς κλπ.). Άρθρ.1.-1.Ο μισθός των διοριζομένων δημοσίων υπαλλήλων άρχεται από της εγκαταστάσεως. 2.Δεν επιτρέπεται εγκατάστασις του υπαλλήλου προ της δόσεως όρκου. 3.Η όρκισις του υπαλλήλου γίνεται πάντοτε μετά προηγουμένην δημοσίευσιν της περί διορισμού πράξεως, πλην αν διά ρητής διατάξεως Νόμου ορίζεται άλλως. Σελ. 362(β) Τεύχος 373-Σελ. 14 4.Ο μισθός των προαγομένων υπαλλήλων άρχεται από της χρονολογίας δημοσιεύσεως της πράξεως προαγωγής. Των προαγομένων όμως και μεταβαλλόντων καθήκοντα η εκ της προαγωγής μισθοδοσία άρχεται από της εγκαταστάσεως εις την νέαν αυτών θέσιν, προσηκόντως βεβαιουμένης. Όπου απαραίτητος τυγχάνει η καταβολή χρηματικής εγγυήσεως ή συμπληρωματικής τοιαύτης η μισθοδοσία άρχεται από της εκπληρώσεως και του όρου τούτου. 5.Ο μισθός των υποβιβαζομένων υπαλλήλων άρχεται από της δημοσιεύσεως της περί υποβιβασμού του υπαλλήλου πράξεως. 6.Διατηρούνται εν ισχύϊ αι διατάξεις των παρ. 1, 2 και 3 του άρθρ. 2 του από 17-4-35 Ν.Δ/τος "περί τροποποιήσεως διατάξεων αφορωσών τας αποδοχάς των δημοσίων υπαλλήλων κλπ.", ως και η της παρ. 1 του άρθρου μόνου του από 25-1-36 Α. Νόμου "περί τροποποιήσεως των περί αποδοχών ισχυουσών διατάξεων". Άρθρ.10.-(Αντικαθίσταται η β' παράγραφος του άρθρ. 5 του Νόμ. 3779/1929, τόμ. 25). Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Άρθρ.2.-1.Ο μισθός των παραιτουμένων ή απολυομένων της υπηρεσίας υπαλλήλων παύει αφ' ης παραδοθή εις αυτούς το περί αποδοχής της παραιτήσεως ή απολύσεως έγγραφον, παρεκτός εάν διαταχθώσι να εξακολουθήσωσι τα καθήκοντά των. 2.Η επίδοσις του περί αποδοχής της παραιτήσεως ή απολύσεως εγγράφου ή της ειδικής διαταγής περί εξακολουθήσεως των καθηκόντων του παραιτηθέντος ή απολυθέντος, δέον να ενεργήται εντός 20ημέρου από της δημοσιεύσεως της πράξεως, η δε διά της ειδικής διαταγής διατασσομένη εξακολούθησις των καθηκόντων των δεν δύναται να είναι μείζων των τεσσαράκοντα ημερών από της δημοσιεύσεως της περί απολύσεως ή αποδοχής της παραιτήσεως του υπαλλήλου πράξεως. Μετά παρέλευσιν 20ημέρου από της εν τη Εφημερίδι της Κυβερνήσεως καταχωρήσεως της περί απολύσεως ή αποδοχής της παραιτήσεως πράξεως, τεκμαίρεται αμαχήτως η κοινοποίησις ταύτης εις τον ενδιαφερόμενον. 2.Ζ.α.4-4β Αποδοχές Δημοσίων Υπαλλήλων 3.Των παραιτουμένων ή απολυομένων υπαλλήλων, των εχόντων διαχείρισιν χρηματικού ή υλικού, ο μισθός εξακολουθεί μέχρις εξαντλήσεως της υπό του αρμοδίου Υπουργείου τασσομένης αυτοίς εγγράφως προθεσμίας διά την παράδοσιν της υπηρεσίας και την σύνταξιν των λογαριασμών της διαχειρίσεώς των. Η προθεσμία αύτη, υπολογιζομένη από της δημοσιεύσεως της περί απολύσεως ή αποδοχής της παραιτήσεως πράξεως, δεν δύναται να υπερβή τας εξήκοντα μεν ημέρας προκειμένου περί υπολόγων της Ταμιακής του Κράτους υπηρεσίας, τας τεσσαράκοντα δε ημέρας προκειμένου περί των λοιπών διαχειριστών χρηματικού ή υλικού. 4.Αι κατά τας κειμένας διατάξεις καταβαλλόμεναι επί δίμηνον αποδοχαί εις τον εξερχόμενον της υπηρεσίας υπάλληλον άρχονται υπολογιζόμεναι από της επομένης της, κατά τας ανωτέρω διατάξεις του παρόντος άρθρου, παύσεως της μισθοδοσίας του υπαλλήλου. Άρθρ.3.-1.Διαρκούσης της προθεσμίας προσφυγής ενώπιον του Συμβουλίου της Επικρατείας ή της εκδικάσεως ασκηθείσης τοιαύτης κατ' αποφάσεως περί οριστικής απολύσεως ή υποβιβασμού τακτικού διοικητικού υπαλλήλου αναστέλλεται η εκτέλεσις ταύτης. 2.Ο καθ' ου η περί οριστικής απολύσεως απόφασις υπαλλήλος, από της κοινοποιήσεως εις τούτον της αποφάσεως ταύτης, θεωρείται αυτοδικαίως ως διατελών εκτός υπηρεσίας μέχρι της παρόδου της προθεσμίας προσφυγής ή της εκδικάσεως ασκηθείσης τοιαύτης. 3.Διαρκούσης της εκτός υπηρεσίας παραμονής, ο υπάλληλος δεν δικαιούται αποδοχών, πλην αν η περί οριστικής απολύσεως απόφασις μεταρρυθμισθή υπό του Συμβουλίου της Επικρατείας, ότε ούτος δικαιούται εις τοιαύτας αναλόγως της εκδοθησομένης αποφάσεως. 4.Εις περίπτωσιν μη ασκήσεως προσφυγής υπό του υπαλλήλου ή απορρίψεως της ασκηθείσης, η οριστική απόλυσις ή ο υποβιβασμός θεωρείται συντελεσθείς αφ΄ ης εκοινοποιήθη εις τούτον η σχετική περί απολύσεως ή υποβιβασμού απόφασις. Άρθρ.4.-(Αναφέρεται εις το καταργηθέν ήδη επίδομα πόλεως). Άρθρ.5.-(Αντικαθίσταται η παρ. 4 του άρθρ. 3 του Α.Ν. 308/1936). Άρθρ.6.-(Ερμηνεύεται η παρ. 3 του άρθρ. 3 Π.Δ. 22/26 Ιουν. 1934, ήτις ήδη αντικατεστάθη. Βλ. κατωτ. σελ. 392). Άρθρ.7.-(Αντικαθίσταται η παρ. 7 του άρθρ. 9 του Ν.Δ. 17 Απρ. 1935 περί τροποποιήσεως διατάξεων αφορωσών τας αποδοχάς κλπ.). Άρθρ.8.-(Προστίθενται παράγραφοι εις το άρθρ. 1του Νόμ. 6254/1934, τόμ. 25). Άρθρ.9.-(Αντικαθίσταται η περίπτ. β της παρ. 2 του άρθρ. 11 του Ν.Δ. 22 Σεπτ. 1923 περί προπληρωμών, τόμ. 25). 